Þar sagði einnig að starfshættir Samherja í Namibíu , og þeirra sem fyrirtækið á að hafa greitt mútur til , hafi verið til rannsóknar hjá þremur eftirlitsstofnunum í landinu , meðal annars spillingarlögreglunni þar . Auglýsing Auk þess var í Kveik birt viðtal við Jóhannes Stefánsson , sem var verkefnastjóri Samherja í Namibíu fram á árið 2016 , þar sem hann gengst við því að hafa brotið lög fyrir hönd Samherja þegar fyrirtækið náði í umtalsverðan kvóta í landinu . Jóhannes sagði í þættinum að hann hefði meðal annars greitt 60 þúsund Bandaríkjadali í reiðufé með því að setja þá í íþróttatösku sem milliliður hafi síðan komið til sjávarútvegsráðherra Namibíu . Fitty kynnti lykilstjórnendur Samherja svo fyrir tengdaföður sínum . Baksamningar áttu svo að tryggja Samherja 75 prósent eiginlegt eignarhald á ávinningi sem yrði til . Alls fóru vel á annan milljarð króna í þessi verkefni á þeim 20 árum sem þau stóðu yfir , samkvæmt því sem kom fram í Kveik í kvöld . Vilji stóð til þess að Namibía gæti hagnast sem mest á nýtingu sjávarauðlinda sinna með því að kvótaleiga færi til þjóðarinnar , að störf myndu skapast í landi og á láði og að skattgreiðslur vegna starfsemi í landinu myndu styrkja efnahag þess . Allir peningar Samherja voru hins vegar sagðir enda í Noregi , inni á reikningum í norska bankanum DNB , sem er að hluta til í eigu norska ríkisins . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .